
Comisia pentru buget,

finanţe şi bănci

Bucureşti,       04.05.2001

Nr. 329

AVIZ

asupra proiectului de Lege pentru aprobarea Ordonanţei de urgenţă a Guvernului nr. 28/2001 privind garantarea de către Autoritatea pentru Privatizare şi Administrarea Participaţiunilor Statului a unui credit acordat Societăţii Comerciale Tractorul UTB - S.A. Braşov

Cu adresa nr. 197 din 26 martie 2001, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr. 28/2001 privind garantarea de către Autoritatea pentru Privatizare şi Administrarea Participaţiunilor Statului a unui credit acordat Societăţii Comerciale Tractorul UTB - S.A. Braşov.

In urma examinării, în şedinţa din data de 04 mai 2001, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

